ილია თოფურია

ილია თოფურია (დ. 21 იანვარი, 1997, ჰალე, გერმანია) — ქართველი შერეული საბრძოლო ხელოვნების (MMA) მებრძოლი. ასპარეზობს მსუბუქი წონითი დივიზიონის „აბსოლუტურ საბრძოლო ჩემპიონატში“ (Ultimate Fighting Championship, UFC). 2024 წლის 18 თებერვალს, ალექსანდრ ვოლკანოვსკის დამარცხების შემდეგ, ილია თოფურია გახდა UFC-ის ქვემსუბუქი წონითი დივიზიონის ჩემპიონი, ხოლო 2025 წლის 28 ივნისს, ჩარლზ ოლივეირას დამარცხების შემდეგ, UFC-ის მსუბუქი წონითი დივიზიონის ჩემპიონის წოდებაც მოიპოვა. ილია თოფურია პირველი მებრძოლია ისტორიაში, რომელმაც UFC-ის ორი წონითი დივიზიონის ჩემპიონის ქამარი ისე მოიპოვა, რომ ერთხელაც არ დამარცხებულა. 2025 წლის პირველი ივლისის მონაცემებით, მამაკაცთა შორის UFC-ის pound-for-pound რეიტინგში მეორე ადგილზეა.

 ადრეული ცხოვრება 
ილია თოფურია დაიბადა გერმანიაში, ვესტფალიის ქალაქ ჰალეში, ქართველი მშობლების ოჯახში. 

შვიდი წლის ასაკში ოჯახთან ერთად საცხოვრებლად საქართველოში გადავიდა, სადაც სკოლაში ბერძნულ-რომაულ ჭიდაობაში ვარჯიში დაიწყო. 

2013 წელს, როცა თოფურია თხუთმეტი წლის იყო, მისი ოჯახი საცხოვრებლად გადავიდა ესპანეთის ქალაქ ალიკანტეში, სადაც მან ვარჯიში საბრძოლო ხელოვნებაში „კლიმენტ კლუბში“ დაიწყო. ის და მისი ძმა ალექსანდრე პირველი ქართველები არიან, ვინც ჯიუ-ჯიცუს შავი ქამრის მფლობელები გახდნენ.

კარიერა
2015 წელს შედგა მისი დებიუტი პროფესიონალთა ადგილობრივ შეჯიბრებებში.

27 წლის ილია თოფურია პირველად შევიდა ტიტულოვან წრეში: ის UFC-ში 2020 წლიდან ასპარეზობს და რეკორდი 9-0 აქვს დამყარებული.

2020 წლის 11 ოქტომბერს თოფურია „მაროკოელ ეშმაკს“ იუსეფ ზალალს დაუპირისპრდა და სამრაუნდიან ორთაბრძოლაში გამარჯვება მოიპოვა.

2022 წლის 19 მარტს, ლონდონში, UFC-ის ღონისძიებაზე, ორგანიზაციაში მეოთხე ორთაბრძოლა გამართა ილია თოფურიამ და ინგლისელი მეტოქე ჯეი ჰერბერტი მეორე რაუნდში ნოკაუტით დაამარცხა"ჩემი ქართველები იხოცებოდნენ, ვიღაცა კი ამაზე იცინის... ილოცოს, არსად გადამეყაროს" - რატომ დაუპირისპირდა ქართველი "მატადორი" ბრიტანელ მებრძოლს ოქტაგონს მიღმა?.

2024 წელს UFC 298-ზე ქვემსბუქი დივიზიონის ქამრისთვის ილია თოფურია დაუპირისპირდა ამ დივიზონის ჩემპიონ ალექსანდერ ვოლკანოვსკის და ბრძოლა მეორე რაუნდში ნოკაუტით მოუგო. ამავე წელს მიანიჭეს ესპანეთის მოქალაქეობა.

ეს ინფორმაცია ქართულად ასე ითარგმნება:

2024 წლის 26 ოქტომბერს, UFC 308-ზე,  თოფურიამ UFC-ის ქვემსუბუქი წონის ჩემპიონის ტიტული ყოფილი ჩემპიონის, მაქს ჰოლოვეის წინააღმდეგ დაიცვა. მან ბრძოლა მესამე რაუნდში ნოკაუტით მოიგო. ეს იყო პირველი შემთხვევა კარიერაში, როცა ჰოლოვეი ნოკაუტით დამარცხდა. ამ ბრძოლით თოფურია „საღამოს საუკეთესო პერფორმანსის“ () ბონუსით დაჯილდოვდა.

2025 წლის 28 ივნისს, UFC 317-ზე მსუბუქი წონითი დივიზიონის სატიტულო ჩხუბში ილია თოფურიამ პირველივე რაუნდში ჩარლზ ოლივეირა მძიმე ნოკაუტში გაისტუმრა. ამ გამარჯვების შემდეგ ილია თოფურია პირველი ქართველი UFC-ის მებრძოლი გახდა, ვინც ორი წონითი დივიზიონის, ქვემსუბუქი და მსუბუქი დივიზიონის ჩემპიონის წოდება მოიპოვა.UFC 317: Ilia Topuria Floors Bloodied Charles Oliveira, Earns Title in Second Weight Classბრძოლის დასრულების შემდეგ, ესპანურმა ავტორიტეტულმა გამოცემა MARCA-მ ილიას შესახებ დაწერა: „ეს იყო ბრუტალური ნოკაუტი. ილია თოფურია ორი დივიზიონის ჩემპიონია! მან ეს კიდევ ერთხელ გააკეთა და დანაპირები შეასრულა. „ელ მატადორმა“ განაცხადა, რომ ჩარლზ ოლივეირას პირველივე რაუნდში ნოკაუტით დაამარცხებდა და UFC-ის ორგზის ჩემპიონი გახდებოდა. საბოლოოდ ასეც მოხდა. ბრაზილიელი ილიას წინააღმდეგ უძლური აღმოჩნდა და ოქტაგონზე დაეცა. ილია გახდა პირველი დაუმარცხებელი მებრძოლი, რომელმაც ორი ქამარი მოიპოვა. ეს ნოკაუტი კონტაქტური სპორტის ისტორიის წიგნებში შევა, რადგან ილია UFC-ის ისტორიაში უდიდესი მებრძოლის სტატუსის მოპოვებას აგრძელებს.“

მიღწევები
 Mix Fight Events
 60px ჩემპიონი ქვემსუბუქ წონაში

 Ultimate Fighting Championship 
 60px UFC-ის ჩემპიონი მსუბუქ წონაში
 პირველი ორი დივიზიონის ჩემპიონი დაუმარცხებელი რეკორდით
 UFC-ის ჩემპიონი ქვემსუბუქ წონაში
 ტიტულის ერთი წარმატებული დაცვა
 პირველი ქართველი მებრძოლი, ვინც UFC-ის ტიტული მოიპოვა
 პირველი ქართველი მებრძოლი, ვინც UFC-ის ორი წონითი დივიზიონის ტიტული მოიპოვა

ჯილდოები
 ღირსების ორდენი: 2024„საქართველოში შერეული საბრძოლო ხელოვნების პოპულარიზაციის საქმეში შეტანილი განსაკუთრებული პირადი წვლილისა და წარმატებული სპორტული საქმიანობისთვის“.

ფაქტები
ილია თოფურიამ პროფესიონალურ კარიერაში 17 ბრძოლა გამართა, აქედან 9 UFC-ში და ყველა მისი გამარჯვებით დასრულდა, ხოლო 17-დან 7 გამარჯვება ნოკაუტით მოიპოვა, აქედან, ბოლო სამ ბრძოლაში ნოკაუტში ალექსანდრ ვოლკანოვსკი, მაქს ჰოლოვეი და ჩარლზ ოლივეირა ზედიზედ გაგზავნა.

 რესურსები ინტერნეტში 
 საქართველოში რომ ვცხოვრობდი...
 უკომპრომისო ბრძოლა, დაპირისპირება პედი პიმბლეტთან და შურისძიება ქართველების შეურაცხყოფის გამო - როგორია ილია თოფურიას წარმატების გზა
 "მე შენ გაგაფრთხილე..." - თოფურიამ პედი პიმბლეტს სცემა (ვიდეო) 
 "ილია, ჯიგარი ხარ..." - დვალიშვილი მომხდარ ინციდენტს გამოეხმაურა 
 'ჩამოიტანე ეგ ქამარი!' - როგორ ამხნევებენ ილია თოფურიას ლეგენდები 
 ილია თოფურია UFC-ის საიტზე

კომენტარები

სქოლიო

კატეგორია:დაბადებული 21 იანვარი
კატეგორია:დაბადებული 1997
კატეგორია:ქართველი შერეული საბრძოლო ხელოვნების მებრძოლები
კატეგორია:საქართველოს ღირსების ორდენის კავალრები
კატეგორია:ცოცხალი ადამიანები
კატეგორია:UFC-ის ჩემპიონები